
APROBAT 
  										 PRIMAR, 
        									      NICOLAE ROBU 


REFERAT
privind modificarea art. 7 alin 2^2 lit. g din Regulamentul de organizare şi funcţionare a Clubului Sportiv “Sport Club Municipal Timişoara” aprobat 
prin HCLMT nr. 470/30.10.2015 şi ulterior modificat prin 
HCLMT nr. 135/18.10.2016

Sport Club Municipal Timişoara, înfiinţat în anul 2015, prin HCLMT                    nr. 470/30.10.2015, este o instituţie publică de interes local,  cu  personalitate juridică proprie, aflată în subordinea Consiliului Local al Municipiului Timişoara.
Iniţial, Sport Club Municipal Timişoara, la data înfiinţării, a avut în structura sa următoarele secţii sportive: baschet, handbal, rugby, sportul pentru toţi, volei. 
Ulterior, în cursul anului 2016, mai multe structuri şi entităţi sportive  (karate, tenis, motociclism, etc.),  au depus solicitări de aderare la SCM Timişoara.
Pentru extinderea activităţii şi spre alte sporturi decât cele deja  funcţionale, Sport Club Municipal Timişoara a solicitat, Consiliului Local al Municipiului Timişoara, modificarea Regulamentului de organizare şi funcţionare, în sensul completării structurii clubului cu toate ramurile sportive care, în viitor, ar putea fi înfiinţate în cadrul  SCM Timişoara. 
Această extindere a fost făcută, prin H.C.L.M.T. nr. 135/18.10.2016 care  a aprobat completarea secţiilor sportive din structura Sport Club Municipal Timişoara, cu includerea unui număr de 16 alte  ramuri sportive.
Prin HCLMT 257/20.12.2016 a fost aprobată afilierea secţiei de motociclism la federaţia de specialitate, respectiv la Federaţia Română de Motociclism.
Ulterior adoptării HCLMT nr. 257/20.12.2016, am demarat demersurile necesare  înscrierii secţiei sportive Motociclism în Certificatul de Identitate Sportivă al Sport Club Municipal Timişoar nr. TM/A1/00002/2016.
Cu această ocazie am fost informaţi că înscrierea în CIS nr. TM/A1/00002/2016 se face, deoadată, pentru toate secţiile/ramurile aprobate prin HCLMT nr. 135/18.10.2016. 
Tot cu această ocazie, am aflat că denumirea uneia dintre secţiile noi incluse în structura Sport Clubului Municipal Timişoara,  respective cea prevazută   la art. 7 alin 2^2 lit. g, „tenis de câmp,  este incorectă.
  Registrul sportiv din cadrul Ministerului Tineretului şi Sportului  ne-a solicitat corectarea, în documentele oficiale ale Sport Clubului Municipal Timişoara, denumirea greşită a secţiei “tenis de câmp”  în “tenis” (denumire corectă).
 
Tinand cont de expunerea de motive mai sus prezentată,  

PROPUNEM
	Modificarea art. 7 alin 2^2 lit. g,  din Regulamentul de organizare şi funcţionare a Clubului Sportiv „Sport Club Municipal Timişoara”, art. 7 alin 2^2 lit. g, care va avea următorul conţinut:
	Art. 7 alin 2^2 lit. g:  tenis

